કાચી હળદરમાંથી બનાવેલા દૂધથી સ્તન, ત્વચા, ફેફસા, પ્રૉસ્ટેટ અને આંતરડાના કેન્સરની ગાંઠની વૃદ્ધિ અટકે છે, કારણકે તેમાં સોજા વિરોધી ગુણો હોય છે. આમ, તેના લીધે કેન્સરના કોષો ડીએનએને નુકસાન કરતા બચે છે. ઉપરાંત તે કેમોથેરેપીની આડ અસરો પણ ઘટાડે છે. અગાઉ કહ્યું તેમ હળદરવાળું દૂધ સોજા ઘટાડનારું છે અને તેથી આર્થરાઇટિસ તેમજ પેટમાં ચાંદા (અલ્સર)ને પણ તે અટકાવે છે, તેની સામે સુરક્ષા આપે છે. આયુર્વેદમાં તે કુદરતી એસ્પિરિન તરીકે જાણીતું છે. તેનાથી માથાનો દુઃખાવો અને ગળાનો દુઃખાવો પણ મટે છે. રુમેટૉઇડ આર્થરાઇટિસના કારણે સોજો આવી ગયો હોય તો પણ તેમાં હળદરવાળું દૂધ ફાયદો આપે છે. તે સાંધા અને સ્નાયુઓને સ્થિતિસ્થાપક બનાવે છે.